Marit Vogt-Svendsen

Marit Vogt-Svendsen (født 11. mars 1949) er en norsk doktor i tegnspråk-lingvistikk. Hun har vært sentral i arbeidet med å gi norsk tegnspråk status som fullverdig språk.

Hun er selv hørende, men vokste opp på Hjemmet for Døve på Nordstrand i Oslo (senere kalt Signo Conrad Svendsen senter, oppkalt etter hennes oldefar Conrad Svendsen). Der ble hun tidlig vant til å kommunisere med døve, og fikk kjennskap til tegnspråk. Slik fattet hun også interesse for døveundervisning, språk og språkundertrykking.

Etter endt lærerutdanning (1972) begynte hun å undervise på Skådalen døveskole. Senere ble hun førsteamanuensis ved Universitetet i Oslo. 

I 1983 ga hun ut en lærebok i tegnspråk, basert på hovedoppgaven hun selv skrev på slutten av 1970-tallet.

I 2018 ble Vogt-Svendsen, sammen med NRK, tildelt Språkrådets tegnspråkpris. Det var første gang prisen ble utdelt.

Bibliografi 
 Norske døves tegnspråk - noen pedagogiske og språkvitenskapelige aspekter, lærebok (1983, 2007-utgave fra fagbokforlaget ISBN 9788251905701)

Referanser

Kilder 
 «Tegnspråk, først og fremst», Språknytt nr 1 2019, side 6 - 9

Norske lingvister